paragraph_text: U mladosti je sudjelovao u Drugom svjetskom ratu, na strani partizana. Nakon rata diplomirao je pravo u Zagrebu, a potom radi kao sudac u Varaždinu i Zagrebu.Vidović, Vjekoslav. Proleksis enciklopedija online. Pristupljeno 8. listopada 2014. Inicirao je i utemeljio prvu Udrugu sudaca tadašnje socijalističke Hrvatske i izravno je sudjelovao u pisanju ustavnih amandmana na Ustav bivše Jugoslavije.[http://www.hsp1861.hr/vijesti10/25102006-2.html U SPOMEN VJEKOSLAVU VIDOVIĆU (1919- 31.10.2006.) PRVOM PREDSJEDNIKU VRHOVNOG SUDA REPUBLIKE HRVATSKE 1990-1992. GODINE!] Hrvatsko pravo online. Pristupljeno 8. listopada 2014. U to doba jednoumlja, na razne se načine suprotstavljao diktatima centralnog partijskog komiteta Hrvatske i Jugoslavije, a za ilustraciju, jedan od njegovih takvih odvažnih poteza dogodio se kad je kao raspravni sudac u jednom predmetu prisilio 1969. godine Josipa Broza Tita, čelnog čovjeka Jugoslavije, da vrati trofejnu lovačku pušku, jer je bila kupljena na nezakonit način. Dao je ostavku s mjesta suca Okružnog suda 1972. godine odbivši sudjelovati u organizaciji političkih procesa sudionicima i pristašama Hrvatskog proljeća. Od 1973. do 1990. radi kao odvjetnik u Varaždinu.